S-583/2018

Mál þetta, sem dómtekið var 26. nóvember 2018, var höfðað með ákæru lögreglustjórans á höfuðborgarsvæðinu, dags. 25. september 2018, á hendur:

„J-kk-þgf S-kk-þgf G-kk-þgf, kt. 000000-0000,

[...], Reykjavík,

fyrir eftirtalin brot:

I.

Líkamsárás, með því að hafa að morgni [...] 2016, á heimili [...] A, að [...] í Reykjavík, [...] sparkað í utanvert hægra læri hennar, með þeim afleiðingum að hún hlaut mar á læri.

M. 007-2016-59719

Telst brot þetta varða við 1. mgr. 217. gr. almennra hegningarlaga nr. 19/1940.

II.

Brot á barnaverndarlögum með því að hafa með framferði sínu eins og lýst er í ákærukafla I sýnt af sér [...] vanvirðandi háttsemi gagnvart [...], þeim B og C sem voru á heimilinu umrætt sinn.

M. 007-2016-59719

Telst brot þetta varða við 1. mgr. 99. gr. barnaverndarlaga nr. 80/2002, með síðari breytingum.

III.

Fíkniefna- og vopnalagabrot, með því að hafa [...] 2017, í íbúð sinni sem staðsett var í [...], haft í vörslum sínum 19,17 g af amfetamíni og 10,29 g af hassi og í sama skipti haft í vörslum sínum rafstuðbyssu, sem lögreglumenn fundu við leit í húsnæðinu.

M. 007-2017-24405

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og c. lið. 2. mgr. 30. gr., sbr. 1. mgr. 36. gr. vopnalaga nr. 16/1998.

IV.

Fíkniefnalagabrot, með því að hafa að kvöldi [...] 2017, í íbúð sinni sem staðsett var í [...], haft í vörslum sínum 18,85 g af amfetamíni, 0,96 g af ecstasy, 5 stk ecstasy töflur og 0,30 g af maríhúana, sem lögreglumenn fundu við leit í húsnæðinu.

M. 007-2017-73273

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á ecstasy og maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Umferðarlagabrot, með því að hafa [...] 2017 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 205 ng/ml, tetrahýdrókanabínól 6,2 g og nítrazepam 50 ng/ml), austur [...] í Reykjavík og inn [...], þar sem lögregla stöðvaði aksturinn og að hafa ekið bifreiðinni umrætt sinn án lögboðinnar vátryggingar.

M. 007-2017-74607

Telst þetta varða við 2. mgr. 44. gr., 1., sbr. 2. mgr., 45. gr. a, 1. mgr. 48. gr. og 93. gr., allt sbr. 1. mgr. 100. gr. umferðalaga nr. 50/1987, með áorðnum breytingum.

VI.

Fíkniefna- og vopnalagabrot, með því að hafa [...] 2017, í íbúð sinni sem staðsett var í [...], haft í vörslum sínum 22,18 g af amfetamíni og 96,98 g af maríhúana og í sama skipti haft í vörslum sínum [...] og loftbyssu að óþekktri gerð, án þess að hafa skotvopnaleyfi en lögreglumenn fundu efnin og vopnin við leit í húsnæðinu.

M. 007-2017-75537

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og c. lið 2. mgr. 30. gr. og 1. mgr. 12. gr., sbr. 1. mgr. 36. gr. vopnalaga nr. 16/1998.

VII.

Fíkniefnalagabrot, með því að hafa að kvöldi [...] 2017, í íbúð sinni sem staðsett var í [...], haft í vörslum sínum 3,22 g af amfetamíni, sem lögreglumenn fundu við leit í húsnæðinu.

M.007-2017-77144

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VIII.

Umferðar- og fíkniefnalagabrot, með því að hafa að kvöldi [...] 2017 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 240 ng/ml, kókaín 20 ng/ml, tetrahýdrókanabínól 3,3g og díasepam 80 ng/ml), vestur [...] og áfram að gatnamótum [...] þar sem hann ók gegn rauðu ljósi og áfram um [...], þar sem akstri lauk í bifreiðarstæði við [...] og á sama tíma haft í vörslum sínum 22,49 g af amfetamíni, sem lögreglumenn fundu við leit í bifreiðinni.

M. 007-2017-79893

Telst þetta varða við 1. mgr. 5. gr., 2. mgr. 44. gr., 1., sbr. 2. mgr., 45. gr. a, 1. mgr. 48. gr., allt sbr. 1. mgr. 100. gr. umferðalaga nr. 50/1987, með áorðnum breytingum og 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 85,91 g af amfetamíni, 10,29 g af hassi, 97,28 g af maríhúana, 0,96 g af ecstasy og 5 stk. af ecstasy töflum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á rafstuðbyssu, [...] og loftbyssu, skv. samkvæmt 1. mgr. 37. gr. vopnalaga nr. 16/1998.“

Í þinghaldi í dag, að teknu tilliti til afstöðu ákærða til ákærunnar við þingfestingu málsins, féll ákæruvaldið frá hluta verknaðarlýsingar í I. kafla og II. kafla. Einnig féll ákæruvaldið frá vopnalagabroti að hluta til samkvæmt VI. kafla ákæru og upptökukröfu til samræmis við það.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín að teknu tilliti til framangreindra ákvarðana ákæruvaldsins. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eftir stendur og eru brot hans rétt heimfærð til refsiákvæða í ákæru.

Ákærði á að baki nokkurn sakarferil og hefur m.a. hlotið refsingu fyrir auðgunarbrot, brot á lögum um ávana- og fíkniefni, umferðarlagabrot. Hann hefur ekki áður gerst sekur um ofbeldisbrot eða ofbeldistengd brot. Nú síðast hlaut hann 30 daga fangelsisdóm á árinu 2014 fyrir umferðarlagabrot og brot gegn 157. gr. almennra hegningarlaga nr. 19/1940.

Ákærði er nú sakfelldur fyrir ýmis konar brot. Við ákvörðun refsingar er litið til játningar hans. Gerist hann nú í fjórða sinn sekur um akstur undir áhrifum fíkniefna og sviptur ökuréttindum. Verður refsing fyrir umferðarlagabrot ákveðin venju samkvæmt en brot ákærða voru framin áður en reglugerð 205/2009 um lögreglustjórasáttir tók gildi.

Við ákvörðun refsingar fyrir brot gegn lögum um ávana- og fíkniefni er litið til magns fíkniefna.

Þá er til þess litið að brot samkvæmt I. og II. kafla ákærðu beindust að [...] og börnum. Vísast í því sambandi til 3. mgr. 70. gr. almennra hegningarlaga. Litið er til þess að ekki hlaust alvarlegt líkamstjón af ofbeldisbrotinu.

Með hliðsjón af 77. gr. almennra hegningarlaga þykir hæfileg refsing ákærða ákveðin sjö mánaða fangelsi. Áréttuð er ævilöng ökuréttindasvipting ákærða. Með vísan til ákvæða í ákæru eru gerð upptæk fíkniefni og vopn eins og nánar greinir í dómsorði.

Ákærði greiði málsvarnarþóknun skipaðs verjanda síns S-kk-ef K-kk-ef K-kk-ef lögmanns, 115.000 krónur og 544.665 krónur í annan sakarkostnað.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf S-kk-nf G-kk-nf, sæti fangelsi í sjö mánuði.

Áréttuð er ævilöng svipting ökuréttinda ákærða.

Ákærði sæti upptöku á 85,91 g af amfetamíni, 10,29 g af hassi, 97,28 g af maríhúana, 0,96 g af ecstasy og 5 stk. af ecstasy töflum, rafstuðbyssu og loftbyssu.

Ákærði greiði málsvarnarþóknun skipaðs verjanda síns S-kk-ef K-kk-ef K-kk-ef lögmanns, 115.000 krónur og 544.665 krónur í annan sakarkostnað.

S-kvk-nf H-kvk-nf (sign.)